ลุ้นผล “ฟลอริด้า-เท็กซัส” ชี้ชะตา “ทรัมป์” หากชนะคว้า 67 คะแนน ลอยลำนั่งเก้าอี้ 2 สมัย
ลุ้นผล "ฟลอริด้า-เท็กซัส" ชี้ชะตา "ทรัมป์" หากชนะคว้า 67 คะแนน ลอยลำนั่งเก้าอี้ 2 สมัย
ลุ้นผล "ฟลอริด้า-เท็กซัส" ชี้ชะตา "ทรัมป์" หากชนะคว้า 67 คะแนน ลอยลำนั่งเก้าอี้ 2 สมัย
4 พ.ย. 2563

ผู้สื่อข่าวรายงานว่า อัปเดตผลการนับคะแนนเลือกตั้งประธานาธิบดีสหรัฐฯ ล่าสุด ณ เวลา 10.20 น. ตามเวลาประเทศไทย พบว่า คะแนนนคณะผู้เลือกตั้ง (Electoral Vote) ฝั่งนายโจไบเดน คู่ท้าชิงจากพรรคเดโมแครต ยังมีคะแนนนำนายโดนัล ทรัมป์ ผู้สมัครชิงตำแหน่งจากพรรครีพับลิกัน อยู่ที่ 131 ต่อ 98 ทั้งนี้ผู้ชนะจะต้องได้รับคะแนนเสียงเกินกว่ากึ่งหนึ่งหรือ 270 คะแนน จากทั้งหมด 538 คะแนน
โดยขณะนี้ อยู่ระหว่างการนับคะแนนเสียง ซึ่งทรัมป์มีโอกาสชนะคะแนนจากรัฐฟลอริด้า (Florida) ซึ่งนับคะแนนไปแล้ว 94% หากชนะจะได้ 29 เสียงและรัฐเท็กซัส (Texas) นับคะแนนไปแล้ว 78% โดยทรัมป์คะแนนยังนำไบเดนอยู่ หากทรัมป์ชนะ จะได้คะแนนเสียงเพิ่มขึ้นมีอีก 38 เสียง เท่ากับว่าหากทรัมป์ชนะ 2 รัฐดังกล่าวจะได้คะแนนเสียงเพิ่มอีก 67 คะแนนเสียง